Tina Čorná

Tina Čorná (vlastným menom Valentína Sikorová Čorná; * 22. máj 1965, Humenné) je slovenská publicistka.

Životopis 
V roku 1986 absolvovala štúdium žurnalistiky na Filozofickej fakulte Univerzity Komenského v Bratislave, v roku 1988 tu získala titul PhDr.

Pracovala v Novinárskom študijnom ústave, pôsobila v Ústave kultúry a na katedre sociológie FiF UK v Bratislave, v denníku Meridian, od roku 2001 postupne  v denníku SME, týždenníku Žurnál a v publicistickej prílohe Víkend denníka Pravda.

Je trojnásobnou víťazkou Novinárskej ceny Nadácie otvorenej spoločnosti (2005, 2006, 2007). Je nositeľkou ocenenia Krištáľové krídlo za rok 2006 v kategórii publicistika a lietartúra, ceny SAV za popularizáciu vedy v roku 2015. Je autorkou troch kníh rozhovorov. Bola členkou poroty ceny Anasoft litera v roku 2013.

Od marca 2020 do mája 2022 bola šéfredaktorkou masačníka Knižná revue, vydávaného Literárnym informačným centrom. Pôsobí a žije v Bratislave.

Knižné publikácie

Ocenenia 
 2005, 2006, 2007: Novinárska cena Nadácie otvorenej spoločnosti OSF v kategórii Najlepší rozhovor v printových médiách.
 2006: Krištáľové krídlo v kategórii publicistika a literatúra za jej texty a rozhovory, ktoré v decembri 2006 vydalo vydavateľstvo Petit Press ako výber 35 textov s názvom Rozhovory z týždenníka TV oko, ktorými vrátila žánru printového rozhovoru etickú naliehavosť a hĺbku.
 2015: Prémia Literárneho fondu v kategórii literatúra faktu za rok 2014 za knihu Rozhovory – Kornel Foldvári.
 2015: Cena SAV za popularizáciu vedy.

Referencie

Externé odkazy 
 Tina Čorná – Literárne informačné centrum
 Zoznam diel Tiny Čornej v súbornom katalógu Slovenskej národnej knižnice
 Tina Čorná: Nemáme právo na rezignáciu – rozhovor v denníku SME (2008)

Osobnosti z Humenného
Slovenskí novinári
Slovenskí publicisti
Laureáti Novinárskej ceny
Držitelia Krištáľového krídla
Absolventi Filozofickej fakulty Univerzity Komenského v Bratislave